
Αγαπητοί συντοπίτες και αγαπητοί επισκέπτες,

Με ιδιαίτερη χαρά σάς καλωσορίζουμε στο «Πολιτιστικό Καλοκαίρι στη Μάνη 2026», έναν θεσμό που συνεχίζει να ενώνει ανθρώπους, να αναδεικνύει τον πολιτισμό του τόπου μας και να γεμίζει το καλοκαίρι με ξεχωριστές στιγμές.

Και φέτος ετοιμάσαμε ένα πλούσιο πρόγραμμα εκδηλώσεων που τιμά την ιστορία, την παράδοση και τη σύγχρονη πολιτιστική δημιουργία της Μάνης. Στόχος μας είναι να αναδείξουμε τη μοναδική ταυτότητα και φυσιογνωμία του τόπου, να ενισχύσουμε τη συμμετοχή της τοπικής κοινωνίας και να προσφέρουμε στους επισκέπτες μια αυθεντική εμπειρία πολιτισμού και φιλοξενίας.

Συναυλίες, θεατρικές παραστάσεις, μουσικοχορευτικές βραδιές, εκθέσεις, παρουσιάσεις βιβλίων, δράσεις για παιδιά, αθλητικές εκδηλώσεις, κινηματογραφικές προβολές και πολλές ακόμη εκδηλώσεις συνθέτουν το φετινό πρόγραμμα, προσφέροντας επιλογές για όλες τις ηλικίες και τα ενδιαφέροντα.

Πιστοί στη διαχρονική μας πεποίθηση ότι ο πολιτισμός πρέπει να είναι προσιτός σε όλους, διατηρούμε και φέτος την ελεύθερη είσοδο σε όλες τις εκδηλώσεις.
Σας προσκαλούμε να μοιραστούμε ένα ακόμη δημιουργικό καλοκαίρι, να συναντηθούμε στις πλατείες, στους παραδοσιακούς οικισμούς και στους μοναδικούς χώρους της Μάνης και να ζήσουμε μαζί στιγμές που θα μας ενώσουν, θα μας εμπνεύσουν και θα αναδείξουν τη διαχρονική αξία του τόπου μας.

Σας περιμένουμε όλους στο «Πολιτιστικό Καλοκαίρι στη Μάνη 2026»
Ο Δήμαρχος Ανατολικής Μάνης
Πέτρος Ν. Ανδρεάκος
Κυριακή 26 Ιουλίου 2026
Παρουσίαση βιβλίου «Πετρίνα 1821 – Τεκμήρια των Αγωνιστών της»
Τόπος διεξαγωγής: Πετρίνα Λακωνίας
Ώρα: 21:00
Το Σωματείο «Κοινωφελή Έργα Πετρίνας», με στόχο τη διατήρηση της ιστορικής μνήμης, την ανάδειξη της πολιτιστικής κληρονομιάς της Πετρίνας και τη μεταφορά της στις επόμενες γενιές, παρουσιάζει την έκδοση του ιστορικού βιβλίου του συγγραφέα και αρχειολόγου Άρη Γ. Πουλημενάκου, με τίτλο «Πετρίνα 1821 – Τεκμήρια των Αγωνιστών της».

Μέσα από πολύχρονη έρευνα σε ιστορικά αρχεία, το έργο αναδεικνύει τους Πετρινιώτες Αγωνιστές της Ελληνικής Επανάστασης του 1821, φέρνοντας στο φως τεκμήρια και στοιχεία που συνδέουν την ιστορία του τόπου με τους ανθρώπους του.


Δευτέρα 27 Ιουλίου 2026
Χορωδία των ΚΔΑΠ Δήμου Ανατολικής Μάνης
Τόπος διεξαγωγής: Γύθειο, Πλατεία Παρθεναγωγείου
Ώρα: 21:00
Οι μαθητές και οι μαθήτριες των ΚΔΑΠ του Δήμου Ανατολικής Μάνης παρουσιάζουν μια ξεχωριστή μουσική βραδιά, αποτέλεσμα της δημιουργικής τους προσπάθειας και της αγάπης τους για τη μουσική. Το πρόγραμμα περιλαμβάνει αγαπημένα ελληνικά και ξένα τραγούδια, προσφέροντας στο κοινό μια εκδήλωση γεμάτη ζωντάνια, αισιοδοξία και συγκίνηση.
Παράσταση Θεάτρου Σκιών
Τόπος διεξαγωγής: Δρυ
Ώρα: 21:00


Τρίτη 28 Ιουλίου 2026
Μπάσκετ 3x3
Τόπος διεξαγωγής: Γύθειο, Δημοτικό Στάδιο
Ώρα: 18:00
Παράσταση κουκλοθέατρου «Ζαχαρωτά για Μάγισσες»

Τόπος διεξαγωγής: Άγιος Νικόλαος
Ώρα: 20:00

Το κουκλοθέατρο «Ζαχαρωτά για Μάγισσες» αποτελεί μια διαδραστική παιδική παράσταση γεμάτη φαντασία, χιούμορ και μαγεία, όπου τα παιδιά συμμετέχουν ενεργά στην εξέλιξη της ιστορίας.

Ο Έλεφ και η Άντα ανακαλύπτουν ένα παλιό βιβλίο με τις μυστικές συνταγές μιας ξεχασμένης μάγισσας. Ανάμεσα στις σελίδες βρίσκουν τη συνταγή για τα περίφημα Ζαχαρωτά των Μαγισσών, όμως ένα βασικό συστατικό έχει εξαφανιστεί.

Με τη βοήθεια των μικρών θεατών, ξεκινά μια ξεκαρδιστική περιπέτεια γεμάτη γρίφους, τραγούδια, γέλιο και μαγικές εκπλήξεις, με στόχο να ολοκληρωθεί η συνταγή πριν επιστρέψει η μάγισσα. Μια ιστορία που αναδεικνύει τη συνεργασία, τη φαντασία και τη χαρά της συμμετοχής.

Μια παράσταση για όλη την οικογένεια, όπου τα παιδιά δεν είναι απλοί θεατές αλλά ενεργοί ήρωες της ιστορίας.
Συγγραφή & Σκηνοθεσία: Στρίγκλες – Χριστίνα Αγγελοπούλου
Παράσταση Θεάτρου Σκιών

Τόπος διεξαγωγής: Γύθειο, Πλατεία Μαυρομιχάλη
Ώρα: 21:00



Τετάρτη 29 Ιουλίου 2026
Παράσταση κουκλοθέατρου «Ζαχαρωτά για Μάγισσες»

Τόπος διεξαγωγής: Κοίτα

Ώρα: 20:00

Μιούζικαλ - Τριλογία
«Όταν η Μουσική Νικά»

Τόπος διεξαγωγής: Γύθειο, Πνευματικό Κέντρο

Ώρα: 21:00
Η μουσικοθεατρική παράσταση «Όταν η μουσική νικά» αποτελεί μια πρωτότυπη τριλογία που παρουσιάζεται από την εφηβική ομάδα μιούζικαλ του Συλλόγου ΕΙΡΗΝΗ. Πρόκειται για μια σύγχρονη καλλιτεχνική δημιουργία που συνδυάζει θέατρο, μουσική, τραγούδι και χορό, αναδεικνύοντας τη δύναμη της τέχνης ως μέσο έκφρασης, επικοινωνίας και αισιοδοξίας.

Η παράσταση αποτελεί το αποτέλεσμα συλλογικής δημιουργικής προσπάθειας, καλλιεργώντας τη θεατρική παιδεία, την καλλιτεχνική έκφραση και την ομαδικότητα των νέων, ενώ παράλληλα εμπλουτίζει το πολιτιστικό πρόγραμμα των εκδηλώσεων με μια υψηλής αισθητικής μουσικοθεατρική παραγωγή, που απευθύνεται σε θεατές κάθε ηλικίας.
Παράσταση Θεάτρου Σκιών

Τόπος διεξαγωγής: Αρεόπολη, Πλατεία Αθανάτων

Ώρα: 21:00



Πέμπτη 30 Ιουλίου 2026
Παράσταση Θεάτρου Σκιών

Τόπος διεξαγωγής: Άγιος Νικόλαος
Ώρα: 21:00


Παρασκευή 31 Ιουλίου 2026
Παράσταση Θεάτρου Σκιών

Τόπος διεξαγωγής: Λάγια
Ώρα: 21:00


Σάββατο 1 Αυγούστου 2026
Μπάσκετ 3x3
Τόπος διεξαγωγής: Αρεόπολη, Κλειστό Γυμναστήριο
Ώρα: 18:00
Παράσταση Θεάτρου Σκιών

Τόπος διεξαγωγής: Άγιος Βασίλειος
Ώρα: 21:00
Συναυλία με τους Δημήτρη Μπάσης & Γιώτα Νέγκα

Τόπος διεξαγωγής: Αρεόπολη, Πλατεία Αθανάτων
Ώρα: 21:30

Ο Δημήτρης Μπάσης και η Γιώτα Νέγκα είναι δύο από τις σημαντικότερες φωνές του σύγχρονου ελληνικού τραγουδιού. Δωρικοί και ουσιαστικοί, με συναισθηματικό βάθος και αυθεντική παρουσία, προσκαλούν το κοινό σε ένα μουσικό ταξίδι γεμάτο μνήμη, αλήθεια και λαϊκή ψυχή. Με βαθιά και εσωτερική φωνή, αλλά και χροιά που σε μαγεύει, συνομιλούν με το κοινό, τραγουδούν ιστορίες, ξυπνούν συναισθήματα και μας θυμίζουν ποιοι είμαστε. Με πλούσια δισκογραφία και οι δύο έρχονται να ξεσηκώσουν επισκέπτες και μόνιμους κατοίκους της Μάνης.



Κυριακή 2 Αυγούστου 2026
Παράσταση Θεάτρου Σκιών

Τόπος διεξαγωγής: Μίνα
Ώρα: 21:00



Δευτέρα 3 Αυγούστου 2026
Βιβλιοπαρουσίαση: Μαρία Μυλωνά - Η εκστρατεία του Ιμπραήμ Πασά στην Επαναστατημένη Ελλάδα (1825-1828)

Τόπος διεξαγωγής: Γύθειο, Κέντρο Πολιτισμού 
Ώρα: 20:00
Μία μεγάλη περίοδος του Αγώνα της Ανεξαρτησίας των Ελλήνων καταλαμβάνει η εκστρατεία του Ιμπραήμ πασά στην Επαναστατημένη Ελλάδα. Η εκστρατεία ξεκινά τον Φεβρουάριο του 1825 και διαρκεί έως τον Οκτώβριο του 1828 με την οριστική του αποχώρηση, υπό την πίεση του γαλλικού εκστρατευτικού σώματος. Στο παρόν σύγγραμμα καταγράφονται τα στρατιωτικά αλλά και τα πολιτικά γεγονότα αυτής της περιόδου, οι προσπάθειες του εχθρού να επικρατήσει με κάθε μέσο, ο Αγώνας των Ελλήνων και η διεθνής διπλωματία για το Ελληνικό Ζήτημα που είχε ως κατάληξη τη ναυμαχία του Ναβαρίνου και τη συμφωνία για αποχώρηση του Ιμπραήμ από την Ελλάδα.
Παράσταση Θεάτρου Σκιών

Τόπος διεξαγωγής: Άνω Μπουλαριοί
Ώρα: 21:00



Τρίτη 4 Αυγούστου 2026
Παιδικό εργαστήρι: «Οι Μύθοι»

Τόπος διεξαγωγής: Γύθειο, Κέντρο Πολιτισμού
Ώρα: 11:00

Παίζουμε με έναν αρχαιοελληνικό μύθο. Ο Όμηρος και ο Ησίοδος είναι οι πιο γνωστοί ποητές που κατέγραψαν αυτούς τους μύθους κατά την Αρχαϊκή περίοδο του ύστερου 8ου και αρχών του 7ου αιώνα π.Χ.. Οι μύθοι προϋπήρχαν από την Μυκηναϊκή εποχή. 

Ζωντανεύουμε ήρωες και συνθήκες της εποχής εκείνης μέσα από ελεύθερη κίνηση, αισθητικοκινητική δράση, χορό, μουσική. Ντυνόμαστε, φερόμαστε, γινόμαστε, δημιουργούμε το περιβάλλον, σαν τους θεούς του Ολύμπου, ή τους ημίθεους και τους ήρωες, ή τα μυθικά τέρατα, τους Τιτάνες, τις πρωταρχικές θεότητες, ή τις Μούσες, τις Μοίρες...

Στη συνέχεια, μετά τη δράση και το παιχνίδι ρόλων αποτυπώνουμε σε ένα κομμάτι ξύλου παίζοντας και πλάθοντας με τον πηλό - δημιουργώντας μια τρισδιάστατη γλυπτική των όσων παίξαμε και νιώσαμε. 

Κύριοι στόχοι του εργαστηρίου: 

• πολυαισθητηριακή εμπειρία
• συναισθηματική εμπλοκή

• απτή μάθηση

• μη λεκτική έκφραση

• συμβολισμοί

• έννοια χωροχρονικότητας
Παράσταση Θεάτρου Σκιών

Τόπος διεξαγωγής: Βαχό
Ώρα: 21:00


Τετάρτη 5 Αυγούστου 2026
Παιδικό εργαστήρι: «Οι Μύθοι»

Τόπος διεξαγωγής: Γύθειο, Κέντρο Πολιτισμού
Ώρα: 11:00

Παράσταση Θεάτρου Σκιών

Τόπος διεξαγωγής: Κονάκια
Ώρα: 21:00

Συγκρότημα «Πολύμνια»

Τόπος διεξαγωγής: Κοκκάλα
Ώρα: 21:30

Το μουσικό σύνολο "Πολύμνια" παρουσιάζει ένα πρόγραμμα με αγαπημένα ελληνικά τραγούδια, έντεχνου και λαϊκού ύφους, που αντέχουν στον χρόνο και μιλούν στις καρδιές μας, αφιερωμένο σε συνθέτες της δεκαετίας του 1980.


Πέμπτη 6 Αυγούστου 2026
Θεατρική παράσταση «Ένα Παιδί Μετράει τ' Άστρα»
Τόπος διεξαγωγής: Αρχαίο Θέατρο Γυθείου
Ώρα: 20:30

Θεατρική διασκευή & σκηνοθεσία: Αλέξανδρος Ρήγας
Κείμενο: Έλενα Αγγελοπούλου
Βασισμένο στο ομώνυμο έργο του Μενέλαου Λουντέμη
Ένα από τα σημαντικότερα έργα της ελληνικής λογοτεχνίας για παιδιά και νέους ζωντανεύει στη σκηνή μέσα από μια σύγχρονη θεατρική διασκευή, μεταφέροντας διαχρονικά μηνύματα ελπίδας, μόρφωσης και ανθρωπιάς.

Ο μικρός Μέλιος, μέσα από τις κοινωνικές δυσκολίες που αντιμετωπίζει, αγωνίζεται να κατακτήσει το δικαίωμα στη γνώση και να πραγματοποιήσει τα όνειρά του. Με δύναμη ψυχής, ήθος και πίστη στη δικαιοσύνη, γίνεται σύμβολο της επιμονής, της αξιοπρέπειας και της αισιοδοξίας.

Μια συγκινητική παράσταση για όλη την οικογένεια, που υπενθυμίζει ότι η γνώση, η ελπίδα και τα όνειρα μπορούν να αλλάξουν τον κόσμο.
Παράσταση Θεάτρου Σκιών

Τόπος διεξαγωγής: Οίτυλο
Ώρα: 21:00



Παρασκευή 7 Αυγούστου 2026
Παράσταση Θεάτρου Σκιών

Τόπος διεξαγωγής: Μυρσίνη
Ώρα: 21:00



Σάββατο 8 Αυγούστου 2026
Κολυμβητικοί αγώνες

Τόπος διεξαγωγής: Γερολιμένας
Ώρα: 18:00
Παράσταση Θεάτρου Σκιών

Τόπος διεξαγωγής: Καρέα
Ώρα: 21:00


Κυριακή 9 Αυγούστου 2026
Παράσταση Θεάτρου Σκιών

Τόπος διεξαγωγής: Κότρωνας
Ώρα: 21:00
Συναυλία: Ορχήστρα «Στίχος Ελληνικός»
Τόπος διεξαγωγής: Αρεόπολη, Πλατεία Αθανάτων
Ώρα: 21:30
Μουσική εκδήλωση – αφιέρωμα στο έργο του διακεκριμένου Έλληνα συνθέτη Μίμη Πλέσσα, με παρουσίαση κινηματογραφικών και λοιπών γνωστών τραγουδιών του, συνοδευόμενη από οπτικοακουστικό υλικό. 



Δευτέρα 10 Αυγούστου 2026
Θερινό σινεμά

Τόπος διεξαγωγής: Πύρριχος
Ώρα: 20:30
Ο θερινός κινηματογράφος αποτελεί έναν από τους πιο αγαπημένους πολιτιστικούς θεσμούς του καλοκαιριού στην Ανατολική Μάνη, προσφέροντας μοναδικές βραδιές κάτω από τον έναστρο ουρανό.

Οι προβολές πραγματοποιούνται σε πλατείες, παραλιακούς και υπαίθριους χώρους του Δήμου, μετατρέποντας κάθε προβολή σε μια ξεχωριστή εμπειρία πολιτισμού, χαλάρωσης και καλοκαιρινής συνάντησης.

Με επιλεγμένες ταινίες για μικρούς και μεγάλους, το πρόγραμμα συνδυάζει ψυχαγωγία, συγκίνηση και ποιοτικό κινηματογράφο σε ένα ανοιχτό, φιλόξενο περιβάλλον.

Παράσταση Θεάτρου Σκιών

Τόπος διεξαγωγής: Πύργο Διρού
Ώρα: 21:00
Συγκρότημα «Πολύμνια»

Τόπος διεξαγωγής: Καστάνια
Ώρα: 21:30



Τρίτη 11 Αυγούστου 2026
Θερινό σινεμά

Τόπος διεξαγωγής: Αρεόπολη, Πλατεία Αθανάτων
Ώρα: 20:30
Παράσταση Θεάτρου Σκιών

Τόπος διεξαγωγής: Προσήλιο
Ώρα: 21:00
Συναυλία με τη Σαββέρια Μαργιολά

Τόπος διεξαγωγής: Μαυροβούνι, Κάστρο Γουλά
Ώρα: 21:30
Κάτω από το Αυγουστιάτικο Φεγγάρι
Το καλοκαίρι κορυφώνεται με μία ξεχωριστή μουσική βραδιά, αφιερωμένη στη μαγεία του αυγουστιάτικου φεγγαριού.

Η αγαπημένη ερμηνεύτρια Σαββέρια Μαργιολά συναντά την Ορχήστρα Ρυθμός σε μια συναυλία γεμάτη συναίσθημα, μελωδίες και τραγούδια που μιλούν για το φως, τον έρωτα, το καλοκαίρι και τις πιο όμορφες νύχτες του Αυγούστου.

Μαζί της θα βρίσκεται ο ερμηνευτής Κωνσταντίνος Ζεμπίλας, προσθέτοντας τη δική του ξεχωριστή καλλιτεχνική παρουσία σε ένα πρόγραμμα που συνδυάζει αγαπημένα ελληνικά τραγούδια, διαχρονικές επιτυχίες και μουσικές στιγμές που υπόσχονται να ταξιδέψουν το κοινό.

Με φόντο το καλοκαιρινό τοπίο και κάτω από το φως του αυγουστιάτικου φεγγαριού, η βραδιά υπόσχεται να αποτελέσει μια γιορτή της μουσικής και της συντροφικότητας, γεμάτη εικόνες, αναμνήσεις και συγκίνηση.


Τετάρτη 12 Αυγούστου 2026
Θερινό σινεμά

Τόπος διεξαγωγής: Γύθειο, Πλατεία Παρθεναγωγείου
Ώρα: 20:30

Παράσταση Θεάτρου Σκιών

Τόπος διεξαγωγής: Καρβελάς
Ώρα: 21:00
Θεατρική παράσταση «ΤΟΚ ΤΟΚ»
Τόπος διεξαγωγής: Γύθειο, Πνευματικό Κέντρο
Ώρα: 21:30
Η Ερασιτεχνική Θεατρική Ομάδα Ανατολικής Μάνης παρουσιάζει την επιτυχημένη θεατρική παράσταση «ΤΟΚ ΤΟΚ», μια σύγχρονη κωμωδία που αγγίζει με χιούμορ και ευαισθησία ζητήματα της καθημερινότητας, των ανθρώπινων σχέσεων και των φοβιών που όλοι αντιμετωπίζουμε.


Πέμπτη 13 Αυγούστου 2026
Θεατρική παράσταση «ΤΟΚ ΤΟΚ»
Τόπος διεξαγωγής: Γύθειο, Πνευματικό Κέντρο
Ώρα: 21:30


Παρασκευή 14 Αυγούστου 2026
Θεατρική παράσταση «ΤΟΚ ΤΟΚ»
Τόπος διεξαγωγής: Γύθειο, Πνευματικό Κέντρο
Ώρα: 21:30


Κυριακή 16 Αυγούστου 2026
Συναυλία του Μουσικού Ομίλου Γυθείου 
Τόπος διεξαγωγής: Αρχαίο Θέατρο Γυθείου 
Ώρα: 20:30
Μουσική Παράσταση «Τραγούδια κάτω απ' τ' Αστέρια»

Ο Μουσικός Όμιλος Γυθείου, σε συνεργασία με τον Δήμο Ανατολικής Μάνης και την ΕΦ.Α.ΛΑΚ., παρουσιάζει την καθιερωμένη ετήσια θερινή μουσική παράσταση υπό τον τίτλο «Τραγούδια κάτω απ' τ' Αστέρια».

Η τετράφωνη χορωδία του Ομίλου, πλαισιωμένη από καταξιωμένους σολίστ και τετραμελή ορχήστρα, υπό τη διεύθυνση του βραβευμένου μαέστρου Μιχάλη Γαργαλιώνη, θα ερμηνεύσει αγαπημένες μελωδίες σπουδαίων Ελλήνων συνθετών και ποιητών, δημιουργώντας μια ατμόσφαιρα καλλιτεχνικής ανάτασης στον υποβλητικό χώρο του Αρχαίου Θεάτρου Γυθείου. Η βραδιά υπόσχεται ένα μαγευτικό ταξίδι στο ποιοτικό ελληνικό τραγούδι κάτω από το σεληνόφως.



Δευτέρα 17 Αυγούστου 2026
Εγκαίνια έκθεσης γλυπτικής του Παύλου Μονεμβασίτη

Τόπος διεξαγωγής: Γύθειο, Κέντρο Πολιτισμού 
Ώρα: 19:00

«Σκάβοντας το ανθρώπινο»

Ο Παύλος Μονεμβασίτης παρουσιάζει μία σειρά γλυπτών και μια εγκατάσταση στο Πολιτιστικό κέντρο Αν. Μάνης, με κοινό άξονα και σε μια διαφορετική ανάγνωση, το χρηστικό και αναγνωρίσιμο σε όλους μας, φτυάρι.

Μαθητής του αείμνηστου Θεόδωρου Πάντου, έχει συμμετάσχει σε πολλές ατομικές και συλλογικές εκθέσεις. Ζει και εργάζεται στην Αθήνα.
Η έκθεση θα έχει διάρκεια έως 30 Αυγούστου 2026.

Θερινό σινεμά

Τόπος διεξαγωγής: Πετρίνα
Ώρα: 20:30


Τρίτη 18 Αυγούστου 2026
Θερινό σινεμά

Τόπος διεξαγωγής: Μέλισσα
Ώρα: 20:30


Τετάρτη 19 Αυγούστου 2026
Θερινό σινεμά

Τόπος διεξαγωγής: Άλικα
Ώρα: 20:30
Παιδική παράσταση: «Ο λύκος και τα 7 κατσικάκια»

Τόπος διεξαγωγής: Αρεόπολη, Πλατεία Αθανάτων
Ώρα: 20:30
Η αγαπημένη ιστορία των αδελφών Γκριμ παρουσιάζεται μέσα από μια σύγχρονη θεατρική διασκευή γεμάτη μουσική, χιούμορ, διαδραστικά στοιχεία και ευρηματικά σκηνικά παιχνίδια.

Ο Λύκος εμφανίζεται ως ένας απολαυστικά αδέξιος χαρακτήρας, ενώ η Μαμά Κατσίκα και τα επτά κατσικάκια αποδεικνύουν πως η συνεργασία, η εξυπνάδα και η αγάπη μπορούν να ξεπεράσουν κάθε δυσκολία. Με έντονη συμμετοχή των παιδιών και ζωντανή θεατρική δράση, η παράσταση μεταφέρει όμορφα μηνύματα για τη φιλία, την ομαδικότητα και τη δύναμη της σκέψης.

Μια χαρούμενη παράσταση για όλη την οικογένεια, που συνδυάζει θέατρο, μουσική και παιχνίδι, χαρίζοντας γέλιο και όμορφες στιγμές στους μικρούς θεατές.



Πέμπτη 20 Αυγούστου 2026
Θερινό σινεμά

Τόπος διεξαγωγής: Γερολιμένας
Ώρα: 20:30


Παρασκευή 21 Αυγούστου 2026
Διπλή πολιτιστική και επιστημονική εκδήλωση για τη Μάνη «DNA – Μοιρολόι»

Τόπος διεξαγωγής: Αρεόπολη, Πλατεία Αθανάτων
Ώρα: 20:00

Μια ξεχωριστή ημέρα αφιερωμένη στη Μάνη, την ιστορία, την παράδοση και την επιστήμη, με δύο σημαντικές εκδηλώσεις που αναδεικνύουν τη μοναδική ταυτότητα του τόπου.

Η ημέρα θα ξεκινήσει με την παρουσίαση της επιστημονικής μελέτης «Το DNA των Μανιατών – Μία μοναδική γενετική χρονοκάψουλα», η οποία φωτίζει τη γενετική ιστορία και τη διαχρονική συνέχεια του μανιάτικου πληθυσμού μέσα από σύγχρονη επιστημονική έρευνα. Ομιλητές θα είναι οι Λεωνίδας Νταβρανόγλου, Ανάργυρος Μαριόλης και Αθανάσιος Κοφινάκος, οι οποίοι θα παρουσιάσουν τα ευρήματα και τη σημασία της μελέτης για την κατανόηση της ιστορίας και της κληρονομιάς της Μάνης.

Στη συνέχεια θα πραγματοποιηθεί εσπερίδα αφιερωμένη στο Μανιάτικο Μοιρολόι, ένα από τα σημαντικότερα στοιχεία της άυλης πολιτιστικής κληρονομιάς της Μάνης. Το μανιάτικο μοιρολόι αναφέρεται στην αυτοσχέδια θρηνητική μελοποιία, που αποτελεί αναπόσπαστο μέρος της μανιάτικης θρηνητικής τελετουργίας, γνωστής ως «κλάμα». Εκτελείται κυρίως από γυναίκες, τις μοιρολογίστρες, οι οποίες μέσα από τους στίχους τους δίνουν φωνή στους νεκρούς, διατηρούν ζωντανή τη μνήμη τους και μεταφέρουν από γενιά σε γενιά μια πολύτιμη συλλογική προφορική ιστορία που αντέχει στον χρόνο.
Σχολιασμός: Μαρία Τσιρώνη
Ομιλήτρια θα είναι η κα. Κ - Νάντια Σερεμετάκη (C. Nadia Seremetakis), διεθνώς γνωστή ανθρωπολόγος, καθηγήτρια και συγγραφέας του βιβλιου «Η ΤΕΛΕΥΤΑΙΑ ΛΕΞΗ: Γυναίκες-Θάνατος  και Δι-Αίσθηση στη Μέσα Μάνη» και ο τίλος της ομιλίας της «Όταν το χθες συνομιλεί με το σήμερα: Ο λόγος στην Μάνη»

Συντονίζει η κα. Αναστασία Κανελοπούλου πρόεδρος του Ινστιτούτου Σπάρτης
Οι δύο εκδηλώσεις συνδέουν αρμονικά την επιστημονική γνώση με την πολιτιστική παράδοση, αναδεικνύοντας τη Μάνη ως έναν τόπο όπου η ιστορία, η γενετική συνέχεια και η άυλη πολιτιστική κληρονομιά αποτελούν αναπόσπαστα στοιχεία της ταυτότητάς της.



Σάββατο 22 Αυγούστου 2026
Μουσικά Συγκροτήματα
Τόπος διεξαγωγής: Παραλιακή Γυθείου

Ώρα: 21:30
Σε κεντρικά σημεία, από την Πλατεία Δημαρχείου μέχρι και την Ένωση, θα υπάρχουν μουσικοί και τραγουδιστές του τόπο μας, μετατρέποντας τη βραδινή βόλτα στο Γύθειο σε μία μουσική εμπειρία με πολύ κέφι και εκπλήξεις, αφιερωμένη σε έντεχνους καλλιτέχνες της ελληνικής και ξένης μουσικής σκηνής. Με θέα το λιμάνι και το νησάκι Κρανάη και πρωταγωνιστή τη «μουσική» μπαίνουμε στην καρδιά του πιο καλοκαιρινού μήνα.



Κυριακή 23 Αυγούστου 2026
ΜΑΝΗ 1920-1940. Με το φακό του Πέτρου Καλονάρου
Τόπος διεξαγωγής: Γύθειο, Κέντρο Πολιτισμού
Ώρα: 20:00
«ΜΑΝΗ 1920-1940. Με το φακό του Πέτρου Καλονάρου»: Αναφέρεται στη ζωή και το έργο του μεσομανιάτη Πέτρου Καλονάρου (ΠΚ), με έμφαση στο φωτογραφικό έργο του και ιδίως σε αυτό που αφορά τη Μάνη κατά την περίοδο 1920 έως 1940. Η πλειονότητα των φωτογραφιών που παρουσιάζονται στην εκδήλωση προέρχονται από το φωτογραφικό αρχείο του ΠΚ, το οποίο έχει περιέλθει στα Φωτογραφικά Αρχεία του Μουσείου Μπενάκη. 


Τρίτη 25 Αυγούστου 2026
Παράσταση κουκλοθέατρου «Ζαχαρωτά για Μάγισσες»

Τόπος διεξαγωγής: Μαυροβούνι
Ώρα: 20:00



Τετάρτη 26 Αυγούστου 2026
Παράσταση κουκλοθέατρου «Ζαχαρωτά για Μάγισσες»

Τόπος διεξαγωγής: Μελιτίνη
Ώρα: 20:00


Παρασκευή 28 Αυγούστου 2026
Ποδόσφαιρο δρόμου

Τόπος διεξαγωγής: Αρεόπολη, Πλατεία Αθανάτων
Ώρα: 18:00



Σάββατο 29 Αυγούστου 2026
Συναυλία με το συγκρότημα «Καθ’ ωδών»

Τόπος διεξαγωγής: Αρεόπολη, Πλατεία Αθανάτων
Ώρα: 21:30

Το μουσικό σχήμα «Καθ' ωδών» και το φετινό καλοκαίρι πιστό στις αρχές του και στα πιστεύω του, στο καλό ελληνικό τραγούδι, ετοίμασε ένα αφιέρωμα στους σπουδαίους καλλιτέχνες που με τα τραγούδια τους γαλούχησαν γενιές και γενιές.

Οι φωνές των: Σπύρου Κουτσοβασίλη και Ειρήνης Χριστοφιλάκη, πλαισιωμένες από τους μουσικούς Κώστα Κατσέτο στα πλήκτρα, Νίκο Αποστολάκο στην κιθάρα, Γιώργο Πρίμπα στο μπουζούκι, παρουσιάζουν το παρακάτω αφιέρωμα: «Γιάννης Πουλόπουλος – Μαρινέλλα - Ρένα Κουμιώτη»


Κυριακή 30 Αυγούστου 2026
Αποκορύφωμα των πενθήμερων Επετειακών Εκδηλώσεων για τα 200 χρόνια από τη Μάχη του Πολυαράβου (1826–2026)
Τόπος διεξαγωγής: Πολυάραβος
Ώρα: 11:00

200 Χρόνια από τη Μάχη του Πολυαράβου (1826–2026)
Ο Δήμος Ανατολικής Μάνης γιορτάζει τη συμπλήρωση δύο αιώνων από την ιστορική Μάχη του Πολυαράβου, μία από τις ενδοξότερες και πλέον καθοριστικές στιγμές της Ελληνικής Επανάστασης.
Η Μάχη του Πολυαράβου αποτελεί μία από τις σημαντικότερες σελίδες της Ελληνικής Επανάστασης και κορυφαία στιγμή στην ιστορία της Μάνης. Τον Αύγουστο του 1826, οι Μανιάτες, με οδηγό την απαράμιλλη γενναιότητα, την πολύτιμη πολεμική τους εμπειρία και την άριστη γνώση του τόπου, οχύρωσαν τις θέσεις τους και, ύστερα από τριήμερο σκληρό αγώνα, κατόρθωσαν να αποκρούσουν τις υπέρτερες αριθμητικά δυνάμεις του Αιγύπτιου πρίγκιπα Ιμπραήμ Πασά. Η αποφασιστική αυτή νίκη ανέτρεψε τα σχέδιά του για την κατάληψη της Μάνης και διασφάλισε την ελευθερία της περιοχής.

Η επιτυχία των υπερασπιστών του Πολυαράβου δεν υπήρξε μόνο μια τοπική στρατιωτική νίκη. Αποτέλεσε καθοριστικό σταθμό για την πορεία της Ελληνικής Επανάστασης, ενισχύοντας τον αγώνα για την εθνική ανεξαρτησία και αναδεικνύοντας τη συμβολή της Μάνης στην ελευθερία του Έθνους.

Με αφορμή τη συμπλήρωση διακοσίων χρόνων από την ιστορική αυτή μάχη, ο Δήμος Ανατολικής Μάνης αποτίει φόρο τιμής στους αγωνιστές που υπερασπίστηκαν με αυταπάρνηση την πατρίδα και την ελευθερία. Οι επετειακές εκδηλώσεις αποτελούν ευκαιρία ιστορικής μνήμης, εθνικής υπερηφάνειας και απόδοσης της οφειλόμενης τιμής στους ήρωες του Πολυαράβου, των οποίων η θυσία και η γενναιότητα εξακολουθούν να εμπνέουν τις επόμενες γενιές.


Τρίτη 1 Σεπτεμβρίου 2026
Παιδικό εργαστήρι: «Οι Μύθοι»
Τόπος διεξαγωγής: Αρεόπολη, Κλειστό Γυμναστήριο
Ώρα: 11:00



Τετάρτη 2 Σεπτεμβρίου 2026
Παιδικό εργαστήρι: «Οι Μύθοι»
Τόπος διεξαγωγής: Αρεόπολη, Κλειστό Γυμναστήριο
Ώρα: 11:00



Παρασκευή 4 Σεπτεμβρίου 2026
Συναυλία με τον Κωστή Μαραβέγια

Τόπος διεξαγωγής: Γύθειο, Πλατεία Ηρώων
Ώρα: 21:00
Με τη χαρακτηριστική του ενέργεια, το ιδιαίτερο «ταξιδιάρικο» μουσικό του ύφος και την αμεσότητα που τον διακρίνει επί σκηνής, ο Κωστής Μαραβέγιας επιστρέφει με ένα εκρηκτικό και γιορτινό live γεμάτο ρυθμό, συναίσθημα και αγαπημένα τραγούδια. Το πρόγραμμα περιλαμβάνει μεγάλες επιτυχίες από τη διαδρομή του, καθώς και νεότερες μουσικές στιγμές, σε μια βραδιά που φιλοδοξεί να μετατραπεί σε γιορτή για το κοινό.
Σε κάθε του εμφάνιση, ο Κωστής Μαραβέγιας επιβεβαιώνει τη μοναδική του ικανότητα να μετατρέπει τη συναυλία σε μια ζωντανή εμπειρία συμμετοχής, χαράς και ελευθερίας, δημιουργώντας μια ξεχωριστή σχέση με το κοινό.
Ραντεβού για μια συναυλία με πανηγυρικό χαρακτήρα, μουσική, παλμό και μια διάχυτη αίσθηση αισιοδοξίας απέναντι στον αρνητισμό, τον κυνισμό και την αβεβαιότητα της εποχής.
Ο Κωστής Μαραβέγιας ανήκει στους καλλιτέχνες που απολαμβάνουν τη ζωντανή επαφή με το κοινό όσο και το ίδιο το κοινό τις εμφανίσεις τους, κάτι που αποτυπώνεται σταθερά στην πορεία και στις συναυλίες του.


Κυριακή 6 Σεπτεμβρίου 2026
Ποδόσφαιρο δρόμου

Τόπος διεξαγωγής: Γύθειο, Οδός Ευρυκλέους
Ώρα: 18:00


Τετάρτη 9 Σεπτεμβρίου 2026
Θεατρική παράσταση «ΤΟΚ ΤΟΚ»
Τόπος διεξαγωγής: Γύθειο, Πνευματικό Κέντρο
Ώρα: 21:30


Πέμπτη 10 Σεπτεμβρίου 2026
Θεατρική παράσταση «ΤΟΚ ΤΟΚ»
Τόπος διεξαγωγής: Γύθειο, Πνευματικό Κέντρο
Ώρα: 21:30


Παρασκευή 11 Σεπτεμβρίου 2026
Θεατρική παράσταση «ΤΟΚ ΤΟΚ»
Τόπος διεξαγωγής: Γύθειο, Πνευματικό Κέντρο
Ώρα: 21:30



Κυριακή 13 Σεπτεμβρίου 2026
Συναυλία με το συγκρότημα «Καθ’ ωδών»

Τόπος διεξαγωγής: Γύθειο, Πλατεία Παρθεναγωγείου
Ώρα: 21:30



Κυριακή 27 Σεπτεμβρίου 2026
Φεστιβάλ χορωδιών στο πλαίσιο των Ευρωπαϊκών Ημερών Πολιτιστικής Κληρονομιάς 2026

Τόπος διεξαγωγής: Αρχαίο Θέατρο Γυθείου
Ώρα: 21:00

Ευρωπαϊκές Ημέρες Πολιτιστικής Κληρονομιάς

Οι Ημέρες Πολιτιστικής Κληρονομιάς είναι μια ετήσια εκδήλωση που γιορτάζεται σε πολλές χώρες της Ευρώπης, συμπεριλαμβανομένης της Ελλάδας, και προσφέρει στο κοινό́ την ευκαιρία να επισκεφθεί μνημεία, μουσεία και άλλους πολιτιστικούς χώρους που συνήθως είναι κλειστοί ή προσβάσιμοι μόνο με εισιτήριο, και να συμμετάσχει σε εκδηλώσεις που σχετίζονται με την πολιτιστική κληρονομιά. 

Στο πλαίσιο του εορτασμού των Ευρωπαϊκών Ημερών Πολιτιστικής Κληρονομιάς, ο Δήμος Ανατολικής Μάνης διοργανώνει το Φεστιβάλ Χορωδιών, μια μουσική συνάντηση αφιερωμένη στη διαχρονική αξία της χορωδιακής τέχνης και στη διατήρηση της πολιτιστικής μας κληρονομιάς.

Το Φεστιβάλ φιλοξενεί σημαντικά χορωδιακά σύνολα της περιοχής, τα οποία παρουσιάζουν ένα πλούσιο πρόγραμμα με έργα της ελληνικής και διεθνούς χορωδιακής δημιουργίας, παραδοσιακά τραγούδια, έντεχνες συνθέσεις και εκκλησιαστικούς ύμνους, αναδεικνύοντας τον πλούτο της μουσικής μας παράδοσης.

Συμμετέχουν: Μουσικός Όμιλος Γυθείου, Σύλλογος «Ειρήνη», Πολιτιστικός Σύλλογος Γυναικών Μάνης, Βυζαντινή Χορωδία της Ιεράς Μητρόπολης Μάνης
Η εκδήλωση αποτελεί μια γιορτή πολιτισμού και συνεργασίας, αναδεικνύοντας τη δύναμη της συλλογικής έκφρασης μέσα από τη μουσική και ενισχύοντας τον στόχο των Ευρωπαϊκών Ημερών Πολιτιστικής Κληρονομιάς για την προστασία, προβολή και ανάδειξη της κοινής πολιτιστικής μας ταυτότητας.

